
ДО
ОБЩИНСКИ СЪВЕТ
БУРГАС
ДОКЛАДНА ЗАПИСКА
ОТ 
ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Определяне на представител на Общински съвет-Бургас, в състава на Обществен съвет за развитие на ИТ сектора и  аутсорсинг индустрията

УВАЖАЕМИ ОБЩИНСКИ СЪВЕТНИЦИ,
[bookmark: _GoBack]Моля, на основание чл. 33, ал. 5 от Правилника за организацията и дейността на общинския съвет и взаимодействието му с общинската администрация на Община Бургас, да разгледате настоящата докладна записка на насроченото за 28.02.2017 г. заседание на Общински съвет – Бургас. 
Секторът на информационните технологии е сред най-динамичните в страната и за поредна година отбелязва двуцифрен ръст на приходите. Напоследък компаниите се фокусират както в разработка на собствени продукти, така и към продукти за различни индустрии като автомобилна, интернет на нещата (IoT) и големи данни (big data). 
Аутсорсинг услугите, дават възможност на компаниите да оптимизират вътрешните процеси, чрез изнасяне на административни услуги . Центровете за изнесени и споделени услуги в България търсят все повече работна ръка. Освен кол-центрове, практика е големите компании да изнасят цели бизнес процеси като финанси и счетоводство, администриране на човешките ресурси и IT поддръжка  и целта ни е да привлечем такива компании да оперират в Бургас.
През последните години България се утвърди на първите места в Европа като предпочитана аутсорсинг дестинация, а през миналата година Бургас получи приз за Град с най-голям потенциал за развитие на аутсорсинг индустрията от Българската аутсорсинг асоциация, поради следните причини:
· Голям брой млади хора владеещи чужди езици, компютърни и информационни технологии, софтуерно инженерство, компютърни системи, мрежи и комуникации, средно и висше икономическо образование.
· Наличие на офис площи, клас А; 
· Културен живот;
· Градска среда предпочитана от младите хора за създаване на семейство и отглеждане на деца;
· Добре развита транспортна инфраструктура.
В тази връзка, за да обезпечим бранша с нужните кадри, както и да набележим мерки за привличане на нови инвеститори в ИТ сектора и аутсорсинг индустрията, с моя заповед е създаден Обществен съвет за развитие на ИТ сектора и  аутсорсинг индустрията, в състава на който освен представители на бизнеса, са включени и ректорите на двата бургаски университета. Обществения съвет ще работи на доброволни начаба и бъде ангажиран основно със следните задачи:
· Определяне на всички заинтересовани страни и присъединяването им към работата на обществения съвет;
· Идентифициране на група от мерки, които ще спомогнат за привличане на инвеститори  в ИТ сектора и  аутсорсинг индустрията в град Бургас.
· Изготвяне на стратегически план за цялостно развитие на ИТ и аутсорсинг сектора в Бургас
С настоящата докладна записка, отправям покана към Общински съвет-Бургас да определи свой представител в състава на Обществения съвет.
Предвид изложеното, на основание чл.21 от Закона за местното самоуправление и местната администрация, предлагам на Общински съвет да вземе следното 
РЕШЕНИЕ:

Избира ……………………………, за представител на Общински съвет-Бургас, в състава на Обществения съвет за развитие на ИТ сектора и  аутсорсинг индустрията.


С уважение, 
ДИМИТЪР НИКОЛОВ,
КМЕТ НА ОБЩИНА БУРГАС

Съгласували: 
Красимир Стойчев, 
Зам.-кмет „Финанси, бюджет и икономика“


Божидар Кънчев, 
Секретар на Община Бургас


Изготвил: Ивелина Стратева, Директор на дирекция ИСД

